Michael Elo

Michael Elo (født 9. August 1949 i Danmark) er en dansk musiker og tegnefilmsdubber. Han har skrevet musikken til "Lige der hvor hjertet slår", der vandt Dansk Melodi Grand Prix 1991, og har skrevet sange til flere andre bidrag i konkurrencen.

Karriere 
I 1969 blev han kortvarigt medlem af folkemusikgruppen Quacks efter Michael Bundesen var trådt ud.

I 1973 hjalp Elo Shu-bi-dua med den første indspilning af nummer "Fed Rock", idet han kom med en firespors-båndoptager.
I 1976 sang Elo kor på Shu-bi-duas sang "De tre små grise" fra grupppens tredje album Shu-bi-dua 3.

I 1979 skrev Elo melodien til "Du er min melodi" som Jannie Høeg deltog i Dansk Melodi Grand Prix 1979. Teksten blev skrevet af Mogens Thomsen. Året efter deltog Daimi Gentle med sangen "Fri mig", som Elo havde skrevet både musik og tekst til. Igen ved Dansk Melodi Grand Prix 1981 var Elo repræsenteret med sangen "En tragisk komedie", som han havde skrevet teksten til, mens Kasper Winding havde skrevet musikken. Sangen blev fremført af Carsten Elmer og Jørgen Klubien.

I midt-80'erne var han forsanger i AOR-gruppen (album-orienteret rock) De 5, der yderligere bestod af bl.a. Torben Johansen (guitar), Frede Ewert (keyboards) og Lars Danielsson (bas). De udgav to albums, i 1985 og 1986, produceret af henholdsvis Kim Sagild og Jørgen Thorup. I dag regnes begge albums for kult indenfor genren, også internationalt.

Han medvirkede på Blasts andet album Blast 2 (1986), og igen i 1988 på Fan.

Han skrev musikken til vindersangen i Dansk Melodi Grand Prix 1991, "Lige der hvor hjertet slår", der blev sunget af Anders Frandsen. Sangen klarede sig knapt så godt i Rom ved det Internationale Grand Prix.

Før det havde Michael Elo optrådt adskillige gange i Eurovisionens Melodi Grand Prix som backupsanger for de danske deltagere.

Endvidere var Michael Elo en af dommerne i den danske "look-alike"-talentkonkurrence Stjerneskud i 1995.

Udover sine musikalske evner har han også lagt dansk stemme til adskillige tegnefilm, og har ligeså sunget og oversat en masse sangtekster fra Disney, bl.a. titelsangen fra Bubbi-Bjørnene, Chip & Chap: Nøddepatruljen og den originale titelsang fra Rip, Rap og Rup på eventyr. Mange vil endvidere kende ham for at være sangeren på den danske Pokémon-titelsang, samt for at være den oprindelige stemme til Professor Oak.

Stemmearbejde 
Denne liste er ikke fuldendt. Hjælp gerne med at udvide den

Film 
 Der var engang... (2005) - diverse roller
 The Simpsons Movie (2007) - Moe Szyslak
 WALL-E (2008) - Diverse roller
 Gåsen på måsen (2018) - Banzou

Tv 
 Teenage Mutant Ninja Turtles (1987-1996) -
 Markus Melon (1998-1999) - Diverse stemmer
 Gry og Regnbueriget - Regnbuekongen
 Flapjack (2009-2010) - Dokter Barber
 Teenage Mutant Ninja Turtles (2003-2009)
 My Little Pony: Venskab er ren magi - Discord/Splid
 Dragon Ball Z - Nappa, diverse stemmer
 Pokemon (sæson 1-2) - Professor Oak
 SvampeBob Firkant
 Kim Possible - Barkin, Agent Delta
 Rumnørderne - Gumbers
 Sabrina - Onkel Quigley
 Grumme eventyr med Billy og Mandy - diverse stemmer
 Gumballs fantastiske verden - diverse stemmer
 Gravity Falls - Sherif Blob, m.fl.
 Gurli Gris - far gris

Diskografi 
Solo
 Me (1972)
 The E. S. Corporation (1977) med Per Stan og Tommy Seebach. ''I'd hate to be alone'' og ''Singin' Woh-oh, Singin' Yeah-Yeah''
 Snapshot (1982)

Med Quacks
 "Bang" (1969)

Med andre kunstnere
 "Disco Tango" af Tommy Seebach fra 1979 - Elo på kor
 "De tre små grise" af Shu-bi-dua fra Shu-bi-dua 3 (1976) - Elo på kor

Titelsange
 Bubbi-Bjørnene
 Luftens Helte
 Rip, Rap og Rup på eventyr
 Chip & Chap: Nøddepatruljen
 Rip, Rap og Rup på eventyr: Jagten på den forsvundne lampe (1990)
 Pokémon

Referencer 

Litteratur

Eksterne henvisninger 
 
 

Musikere fra Danmark
Vindere af Dansk Melodi Grand Prix